forsikring

Fakta om forsikringen
Kollektiv ulykkesforsikring dekker varig medisinsk invaliditet (minst 1 %) og/eller død som skyldes ulykke i arbeidstid og/eller fritid. Ingen kan gardere seg mot ulykker. Å bli invalid som følge av en ulykke kan bli meget dyrt - å forsikre seg mot de økonomiske virkningene av en ulykke er imidlertid meget rimelig. En ulykkesforsikring gir utbetaling ved varig medisinsk invaliditet og/eller død som skyldes en ulykke (dvs. en //plutselig// hendelse). Det er opp til bedriften å velge forsikringssum for de ansatte. Det er valgfritt om bedriften skal tegne både invaliditets- og dødsfallforsikring, eller bare en av forsikringsformene. Tidligere har kollektiv ulykkesforsikring blitt tariffert med utgangspunkt i hvilke fareklasser de ansatte er plassert i. Den kollektive ulykkesforsikring innebærer imidlertid at premien er lik uansett fareklasse. For bedrifter med ansatte i høye fareklasser betyr dette en formidabel premiebesparelse. Ektefelle/barn dekkes til samme pris som for arbeidstakeren. Det finnes unntak hvor forsikringen ikke dekker. Dette er dersom man foretar seg spesielt risikoutsatte ting som f.eks. boksing, karate, fjellklatring osv.

Dine rettigheter innenfor forsikring:
Rettighetene dine er regulert av forsikringsavtaleloven, samt av de forsikringsvilkår som gjelder for din type forsikring. I loven er det blant annet regulert hvilke opplysninger du skal motta før tegning av forsikring og når du kan si opp forsikringen din. Forsikringsvilkårene regulerer blant annet hva som er forsikret og hvilke type skader som dekkes. Mange forsikringsavslag blir gitt på bakgrunn av at selskapet mener skaden/uhellet ikke er dekket av forsikringen eller at du har meldt skaden for sent.
 * [|» Eierskifteforsikring]
 * [|» Forsikring av privatbil]

Klageinformasjon
Er du misfornøyd med forsikringsselskapet og ønsker å si opp forsikringen eller klage? Ved å benytte Forbrukerrådets klageveileder kan du få hjelp til å si opp din forsikring, samt til å klage på ulike problemer i forbindelse med tegning av forsikring og skadeoppgjør ved tingskade. Har du fått svar fra selskapet som du ikke forstår eller aksepterer, kan Forsikringsklagekontoret (FKK) hjelpe deg. Kontoret kan ta saken opp med selskapet for å få til en akseptabel løsning. Har du et problem og ønsker å sende en skriftlig klage? [|» Start klageveileder for forsikring] Kommer du ingen vei med selger/motpart? Ta kontakt med [|Forsikringsklagekontoret]